पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की चपेट में कई पुलिसकर्मी भी आ चुके हैं। हर थाने पर कई पुलिसकर्मी संक्रमित है। फील्ड में रहने वाले पुलिस वालों की सेहत के लिए नुस्खे भी अपनाए जा रहे हैं। कई स्थानों पर थाना प्रभारी खुद अपने स्टाफ के लिए काढ़ा बनाते हुए दिखाई दे रहे हैं। तो कहीं पर पुलिस स्टाफ को भाप देकर इस संक्रमण से दूर रखा जा रहा।
पहली तस्वीर राजेंद्र नगर की है जहां पर थाना प्रभारी अमृता सोलंकी अपने स्टाफ के लिए काढ़ा बनाते हुए दिखाई दे रही हो। जहां एक और राजेंद्र नगर थाने में 9 पुलिसकर्मी अब तक संक्रमित हो चुके हैं वही बचे हुए स्टाफ को इस संक्रमण से बचाने के लिए थाना प्रभारी अपने ही स्तर पर जद्दोजहद कर रहे हैं। रोज शाम को रोलकॉल के समय बीट के जवानों को थाने पर बुलाकर टीआई स्वयम आयुर्वेदिक काढ़ा बनाकर सभी को देती है। जिससे कि इस दूसरी लहर से बचाव किया जा सके। टी आई का कहना है कि थाने पर 80 लोगों का स्टाफ है और सभी दिन रात सड़कों पर ड्यूटी में लगे हुए इसलिए पुलिस को समझने की जरूरत है। थाना प्रभारी का कहना है कि स्टाफ उनके परिवार जैसा ही है और वरिष्ठ अधिकारियों के मार्गदर्शन में ही यह कार्य चल रहा है।
दूसरी तस्वीर खजराना थाने की है यहाँ टीआई समेत 60 लोगों का स्टाफ है, जिसमें तीन बीमार हैं, तीन वापस लौट आए हैं। सात के परिवार कोरोना की चपेट में हैं, इसलिए वो छुट्टी पर हैं। लगभग पचास लोगों का स्टाफ सुबह- शाम काम कर रहा है। इन्होंने परिवार से भी दूरी बना ली है या उन्हें गांव भेज दिया है। खजराना क्षेत्र में भी कोरोना मरीजों की संख्या अधिक है। यहां पचास से ज्यादा कालोनियां हैं और लाखों लोग रहते हैं। पुलिस वालों की हिफाजत के लिए भी रहवासियों ने भी कदम आगे बढ़ाए हैं। उन्होंने यहां भाप का सिस्टम लगा दिया है। दाल, चीनी, अजवाइन और अदरक मिलाकर भाप दी जा रही है, जो सबसे ज्यादा फायदेमंद बताई गई है। पुलिस वाले जब ड्यूटी से समय निकालकर आते हैं तो वो भाप लेते हैं। बाद में उसे सैनेटाइज भी किया जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn